২০২৪ গ্রীষ্মকালীন অলিম্পিকে ফুটবল – পুরুষদের দলীয় সদস্য
২০২৪ গ্রীষ্মকালীন অলিম্পিকে ফুটবল – পুরুষদের প্রতিযোগিতা হচ্ছে ফ্রান্সে ২০২৪ সালের ২৩শে জুলাই থেকে ৯ই আগস্ট পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে ২০২৪ গ্রীষ্মকালীন অলিম্পিকের ফুটবলে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ১৬টি জাতীয় দল সর্বোচ্চ ১৮ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই দুইজন গোলরক্ষক থাকা আবশ্যক। দলগুলোতে অনূর্ধ্ব-২৩ খেলোয়াড়দের (২০০১ সালের ১লা জানুয়ারি অথবা তার পর জন্মগ্রহণকারী) মধ্যে সীমাবদ্ধ, যেখানে সর্বাধিক তিনজন বয়স্ক খেলোয়াড়ের অনুমতি রয়েছে; অন্যদিকে মহিলা দলগুলোর ক্ষেত্রে কোন বয়সের সীমাবদ্ধতা নেই। উপরন্তু, প্রতিটি দল ১৯ হতে ২২ পর্যন্ত সংখ্যাযুক্ত সর্বাধিক চারজন বদলি খেলোয়াড়ের নাম ঘোষণা করতে পারে। বিকল্প তালিকায় সর্বাধিক তিনজন মাঠের বহিরাংশের খেলোয়াড় থাকতে পারে, কারণ গোলরক্ষকের জন্য কমপক্ষে একটি স্লট সংরক্ষিত রয়েছে। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২৪ সালের ৩রা জুলাই (এই আসর শুরুর ২১ দিন পূর্বে) অনুযায়ী উল্লেখ করা হয়েছে। প্রতিটি খেলোয়াড়ের জন্য তালিকাভুক্ত ম্যাচ এবং গোলের সংখ্যা প্রতিযোগিতা শুরুর পূর্বে পর্যন্ত গণনা করা হয়েছে। তালিকাভুক্ত ক্লাবটি হচ্ছে সেই ক্লাব যার হয়ে খেলোয়াড় প্রতিযোগিতা পূর্বে সর্বশেষ প্রতিযোগিতামূলক ম্যাচে অংশগ্রহণ করেছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে। ২০২৪ সালের ১১ই জুলাই তারিখে ফিফা প্রত্যেক দলের খেলোয়াড়ের জার্সি নম্বরসহ চূড়ান্ত দলের তালিকা প্রকাশ করেছে। চূড়ান্ত দলের সকল খেলোয়াড়কে সংশ্লিষ্ট প্রাথমিক দলের তালিকা (প্রবিধান অনুচ্ছেদ ৬০) থেকে বাছাই করতে হয়েছিল। যদি জমাকৃত দলের তালিকার কোন খেলোয়াড় প্রতিযোগিতায় তার দলের প্রথম ম্যাচের পূর্বে আঘাতপ্রাপ্ত অথবা অসুস্থ হন, তবে উক্ত খেলোয়াড়কে প্রতিস্থাপন করা যেতে পারে, তবে শর্ত হচ্ছে যে দলের ডাক্তার এবং ফিফার মেডিকেল কমিটির একজন ডাক্তার উভয়ই নিশ্চিত করতে হবে যে আঘাতপ্রাপ্ত অথবা অসুস্থ খেলোয়াড়টি প্রতিযোগিতায় অংশগ্রহণ করতে পারবে না। প্রতিযোগিতার প্রথম ম্যাচের পর যদি কোন গোলরক্ষক চোট বা অসুস্থতায় ভোগে, তবুও দলের অন্যান্য গোলরক্ষকগণ উপলব্ধ থাকলেও তাকে প্রতিস্থাপন করা যেতে পারে। খেলোয়াড় তালিকায় প্রতিস্থাপিত খেলোয়াড়কে পুনরায় তালিকায় অন্তর্ভুক্ত করা যাবে না।